**Notă informativă**

la proiectul hotărârii de Guvern cu privire la aprobarea

**listei produselor alimentare din lanțul alimentar scurt**

|  |
| --- |
| **1.Autorii proiectului** |
| Ministerul Agriculturii, Dezvoltării Regionale și Mediului |
| **2.Condiţiile ce au impus elaborarea proiectului de act normativ și finalitățile urmărite** |
| Prezentul proiect este elaborat în temeiul art. 211 alin. (12) din Legea nr. 231/2010 cu privire la comerțul interior, care prevede că Guvernul trebuie să aprobe lista produselor alimentare din lanțul alimentar scurt, care urmează a fi achiziționate de comerciant și expuse în proporție de cel puțin 50% din lungimea liniară a raftuluicomercial. |
| **3.Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nominalizat nu conține norme privind armonizarea legislației naționale cu legislația Uniunii Europene. |
| **4.Principalele prevederi ale proiectului și evidențierea elementelor noi** |
| Proiectul stabilește lista produselor alimentare din lanțul alimentar scurt, care urmează a fi achiziționate de comerciant și expuse în proporție de cel puțin 50% din lungimea liniară a raftuluicomercial.  Lista produselor conține un compartiment „perioada recomandată”, perioada respectivă se referă la fructele și legumele de sezon și este doar pentru orientare. În dependență de soi, producătorul agricol va indica, în contractul cu comerciantul, perioada concretă, periodicitatea, cantitatea pentru livrarea produsului, precum și alte aspecte ce țin de relațiile comerciale bilaterale.  Pentru produsele la care nu este indicată o perioada de referință, acestea se recomandă a fi comercializate pe tot parcursul anului. |
| **5.Fundamentarea economico-financiară** |
| Implementarea acestui proiect nu necesită alocarea resurselor financiare suplimentare de la bugetul de stat. |
| **6.Modul de încorporare a actului în cadrul normativ în vigoare** |
| Proiectul este elaborat în temeiul art. 211 alin. (12) din Legea nr. 231/2010 cu privire la comerțul interior și nu presupune modificarea altor acte normative. |
| **7. Avizarea şi consultarea publică a proiectului** |
| Astfel, în conformitate cu art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat pe pagina web al Ministerului Agriculturii, Dezvoltării Regionale și Mediului [www.madrm.gov.md](http://www.madrm.gov.md) la compartimentul ,,Transparență decizională/Anunțuri de inițiere a elaborării deciziilor”.  Proiectul va fi supus avizării și consultării publice pe portalul <http://www.particip.gov.md>. după anunțarea proiectului spre examinare în ședința secretarilor generali de stat. |
| **8. Constatările expertizei anticorupție** |
| Va fi transmis la CNA pentru expertiza anticorupție după examinarea in Ședința Secretarilor generali de stat |
| **9. Constatările expertizei de compatibilitate** |
| Nu este necesară. |
| **10. Constatările expertizei juridice** |
| Va fi transmis pentru expertiza juridică după examinarea în Ședința Secretarilor generali de stat |
| **11. Constatările altor expertize** |
| Va fi transmis Grupului de lucru al Comisiei de Stat pentru reglementarea activității de întreprinzător pentru examinare și prezentare a opiniei pe marginea proiectului respectiv. |

**Ministru Ion PERJU**